WHA อานิสงส์ “ต่างชาติย้ายฐานผลิต-ธุรกิจไฟฟ้า” ดันกำไร Q1 แตะ 522 ล้าน
WHA เปิดเผยงบการเงิน Q1 อานิสงส์ “ต่างชาติย้ายฐานผลิต-ธุรกิจไฟฟ้า” ดันรายได้เติบโต 522 ล้านบาท พร้อมรับรู้รายได้ที่ดินในนิคมอุตสาหกรรมรอโอนกว่า 675 ไร่
WHA เปิดเผยงบการเงิน Q1 อานิสงส์ “ต่างชาติย้ายฐานผลิต-ธุรกิจไฟฟ้า” ดันรายได้เติบโต 522 ล้านบาท พร้อมรับรู้รายได้ที่ดินในนิคมอุตสาหกรรมรอโอนกว่า 675 ไร่
11 พ.ค. 2566

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยผลประกอบการไตรมาส 1/2566 มีรายได้รวมและส่วนแบ่งกําไร 2,440.7 ล้านบาท เพิ่มขึ้นจากช่วงเดียวกันของปีก่อน 11.8% ที่มีรายได้รวมและส่วนแบ่งกําไร 2,182.2 ล้านบาท
ทั้งนี้เมื่อพิจารณากำไรสุทธิของ WHA ในไตรมาส 1/2566 พบว่า มีกำไรสุทธิ  522.7 ล้านบาท ลดลงจากช่วงเดียวกันของปีก่อน 20.3% ซึ่งมีกำไรสุทธิ 656.1 ล้านบาท โดยเหตุผลที่ทำให้กำไรของ WHA ลดลงเป็นเพราะผลกระทบจากอัตราแลกเปลี่ยนซึ่งส่วนใหญ่เป็นผลกําไร/ขาดทุนที่ยังไม่เกิดขึ้น (Unrealized Gain/Loss)

โดยหากพิจารณาผลประกอบการปกติ จะเห็นได้ว่า  บริษัทฯ มีรายได้รวมและส่วนแบ่งกําไรจากการดําเนินงาน ที่เพิ่มขึ้นไม่ว่าจะเป็น  รายได้ค่าเช่าและค่าบริการสำหรับไตรมาส 1/2566 เพิ่มขึ้น 8.9% เมื่อเทียบกับช่วงเวลาเดียวกันปีก่อน เป็น249.6 ล้านบาท เนื่องจากการเพิ่มขึ้นของพื้นที่ให้เช่าจากช่วงเดียวกันกับปี 2565  เช่นเดียวกันรายได้จากธุรกิจที่ดินและการขายอสังหาริมทรัพย์ในไตรมาส 1/2566 เท่ากับ 1,052.5 ล้านบาท เพิ่มขึ้น 51.7% เมื่อเทียบช่วงเวลาเดียวกันของปี 2565 โดยมาจากการโอนที่ดินที่เพิ่มขึ้นทั้งในประเทศไทยและเวียดนาม และบริษัทฯ มียอดขายที่ดินรอการโอนกรรมสิทธิ์ (Backlog) ในมือแล้วกว่า 675 ไร่
นอกจากนี้ ยังมีส่วนแบ่งกําไรจากบริษัทร่วมในธุรกิจไฟฟ้าจากการดําเนินงาน (Normalized Share of Profit from Investments in Power Associates) ในไตรมาส 1/2566 เท่ากับ 293.1 ล้านบาท เพิ่มขึ้น 215.8% เมื่อเทียบกับช่วงเวลาเดียวกันของปีก่อน เนื่องจากในช่วงไตรมาส 1/2566 โรงไฟฟ้า Gheco-1 ได้รับผลกระทบจากการระงับการส่งออกถ่านหินของประเทศอินโดนีเซีย ก็ตาม นอกจากนี้กลุ่มโรงไฟฟ้า SPP ได้รับผลกระทบเชิงบวกจากค่าก๊าซธรรมชาติที่ลดลงและค่าFt ที่มีการปรับราคาเพิ่มขึ้นเพื่อสะท้อนต้นทุนที่แท้จริง รวมทั้งการเพิ่มขึ้นของรายได้จากการขายไฟฟ้าจากพลังงานแสงอาทิตย์และให้บริการติดตั้งแผงโซลาร์เซลล์ (EPC)